هنرى كوريل

هنرى دانيال كوريل يهودى مصرى شيوعى ، اتولد فى القاهرة فى 13 سبتمبر 1914 ، كان ناشط سياسى مصرى فرنساوى اسس منظمة شيوعيه فى مصر الحركة الديمقراطية للتحرر الوطنى (حدتو) و من مؤسسيين الحزب الشيوعى المصرى . هاجر على باريس سنه 1951 و اغتيل فى باريس فى 4 مايو 1978
 حياته 
هنرى كوريل أسس سنة 1943 حركة التحرر الوطنى المصرى ( ح..م.ت.و حمتو)) (HAMETU) اللى بقت فى 1947 الحركة الديموقراطية للتحرر الوطنى ( حدتو) (M.D.L.N). فى ذات الفترة الزمنية شارك فى تاسيس شقيقتها السودانية الحركة السودانية للتحرر الوطنى ( حستو) من رحم قسم السودانين فى التنظيم و تطور لاحقا للحزب الشيوعى السودانى و غيرهم. كان قسم السودانين يضم أسماء لامعه كبيره شاركت فى الحياة السياسية السودانية ك عبد الخالق محجوب أحمد سليمان فاروق أبو عيسى التيجانى الطيب . لعبت الحركة الديمقراطية للتحرر الوطنى حدتو دورا كبيرا فى الأحداث السياسية المصرية السابقة لثوره يوليه 1952 و شارك اعضاؤها من قسم الظباط فى ثوره يوليه و اللى كان بينهم اخالد محى الدين أحمد حمروش عثمان فوزى. شاركت حدتو فى وجود كورييل بعدين لاحقا بعد غيابه فى احداث كبيره كاللجنه الوطنية للطلبه و العمال سنة 1946 كالدعوه لتكوين اتحاد عمال مصر و كادخال مفاهيم جديده للفن و الثقافة فى مصر. قبض عليه مرارا من ضمن الاعتقالات اللى شملت شوية شيوعيين، وبالرغم من جنسيته المصرية تم إجباره على الهجرة فى 1950 وغادر لفرنسا قام وبرفقة عدد من الشيوعيين اليهود المصريين بتأسيس مجموعة عرفت باسم " مجموعة روما ". كانت مجموعه روما مجموعه باريسيه و فضلت على اتصال كبير بالشيوعين المصريين و احتفظت باكبر ارشيف للحركه الشيوعيه المصرية و اللى فيه الايام دى international institute of social histroy in amesterdam. http://socialhistory.org/en 
 شوف كمان 
 حدتو
الحزب الشيوعى المصرى

تصنيف:مواليد 1914
تصنيف:وفيات 1978
تصنيف:شيوعيين مصريين
تصنيف:يهود مصريين
تصنيف:فرنساويين مصريين
تصنيف:شيوعيين فرنساويين
تصنيف:يهود ضد الصهيونيه